section_heading: Prelazak na DVB-T2
paragraph_text: Nakon eksperimentalnog emitiranja u DVB-T2 tehnici, HAKOM je 26. listopada 2011. OiV-u dodijelio dozvolu za upravljanje multipleskima C i E u DVB-T2 tehnici. Te multiplekse u suradnji sa, isprva Hrvatskom poštom kasnije Hrvatskim Telekomom odnosno njezinom sestrinskom tvrtkom HT produkcija odašilju uslugu EVOtv koja je kodirana Irdeto sustavom uvjetovanog pristupa. Kasnije je ta tehnika uvedena i za emitiranje slobodnih kanala (FTA). Prelaskom televizijskog emitiranja na DVB-T2 donosi ključne prednosti u odnosu na prethodni DVB-T. Novim načinom kodiranja H.265/HEVC (High Efficiency Video Coding) poboljšana je kvaliteta slike pa je umjesto dosadašnje SD (standard definition) rezolucije 720 x 576 uveden Full HD (high definition) rezolucija od 1920 x 1080. Pored navedenog, signal je jači i njime se kvalitetnije pokriva više stanovništva (multipleks M1 više od 99%), a također se izjednačava kvaliteta pokrivanja 3. i 4. HTV-ovog programa, kao i programa RTL 2 te Doma TV iz sadašnjeg multipleksa B s pokrivanjem kao što imaju primarni kanali HTV 1, HTV 2, RTL i Nova TV jer će svi biti u jednom multipleksu.